Regina Coeli

Regina Coeli, o ancora Regina Caeli, es un hymno marian, un oration christian dedicate al Virgine Maria. Illo es le un del quatro hymnos marian del catholicismo (Salve Regina, Alma Redemptoris Mater e Ave Regina coelorum). Su titulo - in realitate le duo prime parolas del texto - significa "Regina del Celo" in latino. Su origine es del seculo 12. Iste oration es cantate desde le die de pascha usque le die del pentecoste. On recita lo in loco del angelus durante le tempore paschal. Illo es breve, e illo habe quatro rimas platte, un alleluia in refrain e illo se termina per un oremus o un invocation.

A partir del ascension, le parolas latin del Regina Caeli Resurrexit sicut dixit pote esser reimplaciate per Iam ascendit sicut dixit. 

Le oration del Regina Caeli reimplacia le oration del angelus durante tote le tempore paschal (desde le nocte de pascha al pentecoste), a septe horas (o octo), meridie e dece-nove horas.

 Le texto del oration 
 In interlingua 
Regina del celo, allegra te, alleluia  
proque le que tu ha meritate de portar, alleluia 
es resuscitate como Ille le ha dicite, alleluia 
Ora a Deo pro nos, alleluia. 

V. Gaude te e allegra te, Virgine Maria, alleluia.
R. Proque le Senior es vermente resurgite, alleluia. 

Vamos orar 
Oh Deo, qui, per le Resurrection de tu Filio, nostre Senior Jesus Christo, Tu ha date le allegressa al mundo: concede, nos implora Te, que per le Virgine Maria, su Matre, nos arriva al gaudios del vita eternal. Per Christo, nostre Senior. Amen.

 In latino 
Regina Coeli, laetare, alleluia:
quia quem meruisti portare, alleluia.
Resurrexit, sicut dixit, alleluia.
Ora pro nobis Deum, alleluia. 

V. Gaude et laetare, Virgo Maria, alleluia. 
R. Quia surrexit Dominus vere, alleluia. 

Oremus 
Deus, qui per resurrectionem Filii tui, Domini nostri Jesu Christi, mundum laetificare dignatus es: praesta, quaesumus; ut, per ejus Genitricem Virginem Mariam, per­petuae capiamus gaudia vitae. Per eumdem Christum Dominum nostrum. Amen

Categoria:Orationes catholic dedicate a Maria
Categoria:Musica sacrate